गुजरात टाइटन्स
गुजरात टाइटन्स (प्राय: संक्षिप्त रुपमा जिटी) अहमदाबाद, गुजरात, भारत मा स्थित एक फ्रेंचाइजी क्रिकेट टीम हो। टाइटन्सले २०२१ देखि इन्डियन प्रिमियर लिग (आईपीएल) मा प्रतिस्पर्धा गर्दै आएको छ। २०२१ मा स्थापना भएको, गुजरात टाइटन्सको घरेलु मैदान मोटेराको नरेन्द्र मोदी स्टेडियम हो। फ्रान्चाइजी सिविसी क्यापिटल पार्टनर्सको स्वामित्वमा छ। टोलीको कप्तानी हार्दिक पाण्ड्याले गरेका छन् र प्रशिक्षक आशिष नेहराले गरेका छन्। गुजरात टाइटन्स हालको आईपीएल च्याम्पियन हो, जसले २०२२ सिजनमा आफ्नो पहिलो उपाधि जितेको थियो।

फ्रेन्चाइजको इतिहास 
इन्डियन प्रिमियर लिगको गभर्निङ काउन्सिलले अगस्ट २०२१ मा दुई नयाँ टोलीका लागि टेन्डरको निमन्त्रणा जारी गरिएको थियो। कुल २२ कम्पनीहरूले चासो घोषणा गरेका थिए, तर नयाँ टोलीहरूको लागि उच्च मूल्यको आधार भएकोले, छ भन्दा बढी गम्भीर बोलपत्रकर्ताहरू थिएनन्। भारतीय क्रिकेट कन्ट्रोल बोर्डले प्रत्येक फ्रान्चाइजीका लागि तीन कम्पनी वा व्यक्तिहरूको कन्सोर्टियमलाई बिड गर्न अनुमति दिएको थियो। ब्रिटिश निजी इक्विटी र लगानी सल्लाहकार फर्म सिविसि क्यापिटल पार्टनर्सले ₹ ५,६२५ करोड (US$ ७०० मिलियन) को बोलीको साथ अहमदाबाद फ्रान्चाइजी सञ्चालन गर्ने अधिकार हाँसिल गरेको थियो।

सिविसि क्यापिटल पार्टनर्सले अक्टोबर २०२१ मा दुबईमा भएको लिलामीमा अहमदाबाद फ्रेन्चाइज जितेको थियो।

आईपीएल २०२२ मेगा लिलामी अघि नै, फ्रेन्चाइजीले हार्दिक पाण्ड्यालाई कप्तानको रूपमा ड्राफ्ट गरेको थियो। फ्रान्चाइजीले शुभमन गिल र राशिद खानलाई पनि छनोट गरेको थियो।

अहमदाबाद फ्रेन्चाइजीले आफ्नो क्रिकेट टोलीको नाम गुजरात टाइटन्सको रूपमा ९ फेब्रुअरी २०२२ मा घोषणा गरिएको थियो।

घरेलु मैदान 
टोलीको घरेलु मैदान नरेन्द्र मोदी स्टेडियम हो, जुन गुजरातको मोटेरामा अवस्थित छ।

सन्दर्भहरू 

इन्डियन प्रिमियर लिग
इन्डियन प्रिमियर लिगका टिमहरू